Ahmeds ibn Fadlāns
Ahmeds ibn Fadlāns ibn el Abāss ibn Rāšids ibn Hamāds (arābu: أحمد بن فضلان بن العباس بن راشد بن حماد‎, Aḥmad ibn Faḍlān ibn al-ʿAbbās ibn Rāšid ibn Ḥammād, dzimis 877. gadā, miris 960. gadā) bija 10. gadsimta arābu ceļotājs, ievērību guvis kā Abāsīdu kalifāta vēstnieks Volgas Bulgārijā. Viņš bija arī ievērojams Islāma zelta laikmeta ģeogrāfs un rakstnieks. Viņa darbi ir ievērojami ar to, ka tajos detalizēti aprakstīti baškīri, protobulgāri, hazāri, kā arī Volgas vikingi un viņu kuģi.